EkBass/fiwiki-20250220-pages-articles huggingface dataset:
Jenny Berthelius

Jenny Berthelius (29. syyskuuta 1923 Tukholma Mitzi M. Brunsdale: Encyclopedia of Nordic Crime Fiction, s. 408–409 – elokuu 2019) oli ruotsalainen kirjailija.Sydsvenskan: Minnesord om Jenny Berthelius Berthelius muutti lapsena perheineen Helsingborgiin, jossa hän myöhemmin kirjoitti ylioppilaaksi ja kouluttautui sihteerin työhön. Vuonna 1944 hän muutti miehensä Svenin kanssa Malmöhön, ja Marie-tyttärensä syntymän jälkeen hän keskittyi vapaaseen työskentelyyn etenkin kirjoittamisen parissa. Hän ryhtyi kirjoittamaan lehtiin pakinoita ja debytoi romaanikirjailijana vuonna 1968 teoksellaan Mördarens ansikte. Hänen kirjojensa henkilöitä ovat komisario Sanger ja eräänlainen alter ego, kirjailija Vera Kruse. Tuotantoon kuuluu trillereitä, muita romaaneja, lastenkirjallisuutta, novelleita, antologioita ja helppolukuisia kirjoja. Berthelius oli Bo Lagevi -dekkarikollektiivin ainoa naispuolinen jäsen. Hänet tunnetaankin parhaiten dekkareiden kirjoittajana. Hän toimi myös kielenkääntäjänä. Hän jäi leskeksi vuonna 1970, opiskeli vuosina 1978–1982 Lundissa vertailevaa kirjallisuudentutkimusta ja asui myöhemmin Arlesissa.Nordic Women's Literature: Jenny Berthelius Berthelius sai Expressen-lehden Sherlock-palkinnon teoksesta Den heta sommaren (1969) ja Ruotsin rikoskirjailijoiden akatemian suurmestaridiplomin vuonna 2004. == Lähteet == Luokka:Ruotsalaiset lasten- ja nuortenkirjailijat Luokka:Ruotsalaiset rikoskirjailijat Luokka:Vuonna 1923 syntyneet Luokka:Vuonna 2019 kuolleet
Rational Software

Rational Software Corporation oli yhdysvaltalainen ohjelmistotalo, joka perustettiin vuonna 1981. IBM osti yrityksen vuonna 2002 2,1 miljardilla dollarilla. Rational on siitä lähtien ollut IBM:n osasto. Yritys tuli tunnetuksi ohjelmistotuotannon ohjelmista ohjelmien testaamiseen, suunnitteluun ja hallintaan. Yrityksen nimekkäisiin työntekijöihin kuuluu muun muassa Grady Booch. == Tuotteita == * Rational ClearCase * Rational Purify * Rational Rose * Rational Software Architect == Lähteet == Luokka:IBM
Salomonin diskografia

Salomonin diskografia käsittää suomalaislaulaja Salomonin diskografian. == Studioalbumit == * * * * == Kokoelmat == *Salomon: Unisatu – Kootut levytykset 1971–1980 -CD-levyn kansilehti, s. 10, kirjoittanut Juha Rantala (Rocket Records ROK-026, 2009) * * * * * == Singlet == *”Itkeä ei saa” / ”Päivä uuteen vaihtuu” (1971) *”Ei parempaa” / ”Pitkä tie” (1972) *”Laulaa saan” / ”Suloinen hymy” (1973) *”Mentiin seslonkiin” / ”Valvoin koko yön” (1974) *”Unisatu” / ”Ei parempaa” (1975) *”Enkeli” / ”Maria Maria” (1976) *”You’re the Devil in Disguise” / ”Diana” (1976) *”Malaya” / ”Kuuma yö” (1977) *”Don’t Be Cruel” / ”Can’t Help Falling in Love with You” (1978) *”Kaunis Marinella” / ”Ei onni suosi pettäjää” (1980) *”Se koskee” / ”Delilah” (1980) == Esiintymiset muilla kokoelmilla == * (”Itkeä ei saa”, ”Päivä uuteen vaihtuu”, ”Pitkä tie”, ”Ei parempaa”) * (”Discotango”, ”Mexico Lady”, ”En aio vielä luovuttaa”) * (”Linda Linda”, ”Uusi tunne”) * (”Volga”, ”Jokaiseen päivään niin paljon mahtuu”, ”Onneni löytyneen luulin”) * (”Delilah”, ”Viikonloppuisä”) * (”Piilopaikka”) * (”Delilah”, ”Päättyneet on päivät”, ”Pieni nukke”) * (”Kirje kotiin”) * (”Juokse hänen luokseen”) * (”Aallot lyö tunteiden”) * (”Avaa hakas”) == Lähteet == Luokka:Diskografiat
Grady Booch

Grady Booch on yhdysvaltalainen tietojenkäsittelytieteilijä, joka on tullut tunnetuksi muun muassa UML-mallinnuksesta. Booch on työskennellyt Rational Softwarella sen perustamisesta lähtien ja IBM:llä yrityksen kaupan jälkeen. Boochilla on tutkinnot Yhdysvaltain ilmavoimien akatemiasta ja Kalifornian yliopistosta. Booch on saanut tunnustuksena Lovelace-mitalin. Booch on myös ACM Fellow, IEEE Fellow ja IBM Fellow. == Teokset == Booch on kirjoittanut kuusi menestynyttä kirjaa, joihin kuuluvat UML Users Guide ja Object-Oriented Analysis and Design with Applications. * * * * * * * * == Lähteet == Luokka:IBM:n henkilöstö Luokka:Yhdysvaltalaiset tietojenkäsittelytieteilijät Luokka:Elävät henkilöt
Karakul

Karakul (turkkilaisten kielten qarakül, karagöl, karakol ym. kirjoitusasuja, ”musta järvi”) voi tarkoittaa seuraavia asioita: * Karakol, kaupunki Kirgisiassa * karakul, lammasrotu * Kara-Kul, järvi Tadžikistanissa * Qorakoʻl, kaupunki ja keidasalue Uzbekistanissa
Karvaorvokki

Karvaorvokki (Viola hirta) on orvokkikasvien (Violaceae) heimoon, orvokkien (Viola) sukuun kuuluva kasvilaji. Karvaorvokki muistuttaa mäkiorvokkia (Viola collina) sekä tuoksuorvokkia (Viola odorata), mutta sen voi erottaa mäkiorvokista lehtien ulkonäön ja tuoksuorvokista kukkien ulkonäön sekä rönsyjen perusteella. Karvaorvokki voi risteytyä mäkiorvokin, tuoksuorvokin tai hopeaorvokin kanssa. Karvaorvokki on monivuotinen ruohovartinen orvokkilaji, joka ei muodosta rönsyjä. Karvaorvokin lehdet kasvavat suoraan juurakosta muodostaen lehtiruusukkeen varren tyvelle. Lehdet ovat ruodillisia ja muodoltaan herttamaisia. Sekä lehtiruodit että lehtilavat ovat pehmeäkarvaisia. Lehtien korvakkeet ovat melko pieniä ja hammaslaitaisia. Kukat kehittyvät suoraan juurakosta kasvavien varsien päihin. Kukkaperissä on kaksi pientä verholehteä. Kukat ovat melko suuria, vaaleansinivioletteja ja lähes täysin tuoksuttomia. Kukissa on kaksi ylöspäin suuntautunutta ja kolme alaspäin suuntautunutta terälehteä sekä violetti kannus. Karvaorvokki kukkii huhti–toukokuussa. Karvaorvokin hedelmät ovat pyöreitä sekä karvaisia ja sijaitsevat alaspäin kaartuvan varsien päissä. Karvaorvokki kasvaa metsissä ja mäillä kuivilla kalkkivaikutteisilla kasvupaikoilla. Suomessa karvaorvokkia on tavattu lähinnä vain Varsinais-Suomesta ja Uudeltamaalta. Ruotsissa karvaorvokki on paikoitellen melko tavallinen maan eteläosissa. == Lähteet == == Aiheesta muualla == *Laji.fi: Karvaorvokki (Viola hirta) *Pohjolan kasvien pauloissa: Viola hirta - karvaorvokki *Flora of China: Viola hirta Luokka:Orvokit
Piia Leino

Piia Leino (s. 1977 Helsinki) on suomalainen kirjailija ja toimittaja. Koulutukseltaan Leino on yhteiskuntatieteiden maisteri. Hän opiskeli Tampereen yliopistossa pääaineenaan journalistiikka ja valmistui vuonna 2004. Leinon romaani Taivas (2017) voitti Euroopan unionin kirjallisuuspalkinnon vuonna 2019. Teoksen käsikirjoitus voitti myös Kustantamo S&S;:n Maailman laita -romaanikilpailun keväällä 2017. Teos sai myös HelMet-kirjallisuuspalkinnon 2019. Leino asuu Helsingissä. Hän on toiminut opettajana Kriittisessä Korkeakoulussa. == Tuotanto == * * * * * == Lähteet == ==Aiheesta muualla== * Piia Leino Kirjasampo.fi:ssä Luokka:Elävät henkilöt Luokka:Vuonna 1977 syntyneet Luokka:Suomalaiset kirjailijat Luokka:Suomalaiset toimittajat
Ristikarin koulu

Ristikarin koulu on koulu Pietarsaaressa. Koulurakennuksen suunnitteli Albert Nyberg. Koulurakennus valmistui vuonna 1926 suomalaisen kansakoulun käyttöön. Pekka Toivanen, Fjalar Finnäs, Kai Hoffman 2002, sivut 107 Koulun laajennus valmistui 1954. Kiinteistön julkisivu on suojeltu. Ristikarin koulu toimi suomenkielisenä alakouluna vuoteen 2006 asti. Ristikarille muutti tämän jälkeen Kielikylpykoulu. Kielikylpyopetus siirrettiin kosteus-ja sisäilmaongelmien vuoksi muualle vuonna 2013. Ristikarin kiinteistö on ollut tyhjillään vuodesta 2014 lähtien. Vuonna 2020 Pietarsaaren kaupunki yritti myydä koulua kahteen otteeseen huutokaupassa. Vuonna 2023 Ristikarin koulu suojellaan Luutavuoren alueen asemakaavassa arkkitehtonisesti, kulttuurihistoriallisesti ja kaupunkikuvan kannalta tärkeänä suojeltuna rakennuksena, jota ei saa purkaa. == Lähteet == * Pekka Toivanen, Fjalar Finnäs, Kai Hoffman: Pietarsaaren historia osa IV. Pietarsaaren kaupunki, 2002 === Viitteet === Luokka:Suomen peruskoulut Luokka:Pietarsaaren oppilaitokset
Ruusulehdon koulu

Ruusulehdon koulu on koulu Pietarsaaressa. Koulurakennuksen suunnitteli Lars Sonck, ja se valmistui vuonna 1927. Rakennus on suojeltu, mutta 1980-luvulla sen eteläpuolelle rakennettiin uusi rakennus, joka kytkettiin vanhaan rakennukseen liittymäkäytävällä. Samana vuonna valmistunut Heimbackan koulu Kolpissa on rakennettu samojen piirustusten pohjalta. Pekka Toivanen, Fjalar Finnäs, Kai Hoffman 2002, sivut 108 Ruusulehdolla on vuodesta 2010 lähtien toiminut resurssikoulu. == Lähteet == * Pekka Toivanen, Fjalar Finnäs, Kai Hoffman: Pietarsaaren historia osa IV. Pietarsaaren kaupunki, 2002 === Viitteet === Luokka:Suomen peruskoulut Luokka:Pietarsaaren oppilaitokset Luokka:Suomen suojellut rakennukset
Franz Limmer

Franz Limmer (2. lokakuuta 1808 Wien – 19. tammikuuta 1857 Timișoara)Edition Musik Südost: Franz Limmer oli itävaltalainen säveltäjä ja kapellimestari. Hän sai harmoniassa, sävellyksessä ja orkestroinnissa opetusta Ignaz Ritter von Seyfriediltä. Hän opiskeli myös muun muassa sellon- ja klarinetinsoittoa. Jo 17-vuotiaana hän oli säveltänyt D-duurissa messun, joka kantaesitettiin Wienissä.Van Sambeek Edities: Franz Limmer Vuonna 1834 Timișoaran saksalaisen teatterin johtaja tarjosi Limmerille kapellimestarin paikkaa, jonka hän hyväksyi ja muutti kaupunkiin. Vuonna 1835 hänet nimitettiin paikallisen tuomiokirkon kuoromestariksi. Kyseistä kirkkoa varten hän sävelsi tunnetuimman teoksensa, offertoriumin Justus ut palma florebit. == Lähteet == == Aiheesta muualla == * IMSLP: Franz Limmer: nuotteja Luokka:Itävaltalaiset säveltäjät Luokka:Itävaltalaiset kapellimestarit Luokka:Vuonna 1808 syntyneet Luokka:Vuonna 1857 kuolleet
Jari Latvanen

Jari Esko Latvanen (s. 1964) on suomalainen yritysjohtaja, joka toimi Stockmannin toimitusjohtajana vuosina 2019–2023. Latvanen on toiminut HKScanin toimitusjohtajana, kunnes sai potkut marraskuussa 2018. == Lähteet == Luokka:Lindex Group Luokka:Suomalaiset yritysjohtajat Luokka:Elävät henkilöt Luokka:Vuonna 1964 syntyneet
Friikkisirkus

Friikkisirkus (tai friikkishow, friikkinäytös, kummajaisnäytös) on näytös, jossa esitellään kummajaisia eli epätavallisen näköisiä ihmisiä. Esiintyjiin kuului esimerkiksi jättiläisiä, kääpiöitä, ylipainoisia, siamilaisia kaksosia, parrakkaita naisia, pienipäisiä ihmisiä, raajattomia ihmisiä sekä eksoottisten kansojen edustajia. Friikkisirkukset kehittyivät kuriositeettimuseoista, joissa kummajaisia oli näytteillä muiden epätavallisten kohteiden ohella. Friikkisirkukset olivat itsenäisiä näytöksiä, toisin kuin sirkusten sideshow't, joissa myös saatettiin esitellä kummajaisia.Sutinen 2019, s. 82. Friikkisirkukset nousivat suureen suosioon 1800-luvulla Yhdysvalloissa, ja pienimuotoisia näytöksiä nähtiin myös muualla, kuten Suomessa. Näytökset koettiin normaalina viihteenä, ja niitä mainostettiin tavallisissa lehdissä. Friikkinäytösten suosion huippu kesti 1840-luvulta 1900-luvun taitteeseen ja pienimuotoisempana aina 1940-luvulle asti.Sutinen 2019, s. 84. Kummajaisten esittelyn arvostelu ja kyseenalaistaminen sekä elokuvan tulo 1920-luvulla vaikuttivat friikkinäytösten suosion hiipumiseen. Toiminnan lakkaamisen johdosta siihen yhdistetty hyväksikäyttö lakkasi, mutta toisaalta alalta vapaaehtoisesti toimeentulonsa hankkineet ihmiset menettivät elantonsa. Tod Browningin sideshow-elokuva Freaks – kummajaiset (1932) kertoo friikkisirkuksessakin esiintyneistä ihmisistä. ==Lähteet== * ===Viitteet=== Luokka:Sirkukset
Paavo Velander

Paavo Kalervo Velander (2. syyskuuta 1909 Hanko – 29. tammikuuta 1997 Helsinki) oli suomalainen diplomi-insinööri ja Ylen teknillinen johtaja. Neuvontainsinöörinä toimiessaan hän kehitti 1930-luvulta lähtien menetelmiä, joilla voitiin poistaa radio- ja televisiolähetysten häiriöitä. Velander vaikutti myös siihen että Suomessa kerrostaloissa otettiin käyttöön yhteisantennijärjestelmät jo rakennusvaiheessa. Velander aloitti uransa Ylessä insinöörinä, toimi sitten teknisen neuvontaosaston päällikkönä ja teknillisenä apulaisjohtajana ja viimeksi Ylen teknillisenä johtajana. Hän jäi eläkkeelle 1972. Talvisodan aikana Velander kyseenalaisti Suomessa käytössä olleiden, ruotsalaisen Boris Hagelinin kehittämien Hagelin-salauslaitteiden turvallisuuden havaittuaan että ulkopuoliset voivat avata laitteilla salattuja sanomia jos heillä on käytössään samoilla asetuksilla salakirjoitettuja viestejä, tehokkaat apuvälineet ja vihjeitä sanomien sisällöstä. Velander alkoi suunnitella suomalaista salauslaitetta joka sai nimen ”Mirri” laitteen sähkömoottorin kehräävästä äänestä. Velanderin laite käytti kertakäyttöisiä avaimia jotka olivat reikänauhalla kertakäyttöisessä kasetissa lähettävän ja vastaanottavan laitteen käyttäessä samanlaista kasettia. Laitteesta valmistettiin kaksi prototyyppiä joista toinen valmistui vasta loppusyksyllä 1944. Salauslaitteelle ei enää tässä vaiheessa ollut jatkosodan päätyttyä akuuttia tarvetta joten laitteiden valmistusta ei aloitettu. Laitteen prototyyppi on säilynyt ja se on nykyisin Museo Militarian kokoelmissa. Paavo Velander oli naimisissa vuodesta 1940 Karin Alenin kanssa. He asuivat Pitäjänmäellä. Kaija Hömppi : Fredriksro, Sylvesterinkuja 10, Pitäjänmäki muistelee, talojen tarinoita == Teoksia == * Jarl Sarvas ja Paavo Velander : Radiotekniikan perusteet. Ammattienedistämislaitoksen ammattikirjoja n:o 17. 2. uusittu painos 1943, 3. uus. painos 1946, 4. uusittu painos 1953 * Radiosta elektroniikkaan : Elektroniikkainsinöörien seura 1926–1979 ; kertomuksen laat. Paavo Velander, ajasta 1936–56 on pääosan kirj. Orvo Pollari. Elektroniikkainsinöörien seura, Espoo 1980 * Kidekoneesta väritelevisioon. Kirjayhtymä, Helsinki 1986 == Lähteet == == Aiheesta muualla == * Kidevastaanottimen käyttömahdollisuuksista. Laatokalle dipl. ins. Paavo Velander, Laatokka 9.8.1944, nro 179, s. 1, Kansalliskirjaston digitaaliset aineistot Luokka:Suomalaiset insinöörit Luokka:Ylen henkilöstö Luokka:Suomalaiset tietokirjailijat Luokka:Vuonna 1909 syntyneet Luokka:Vuonna 1997 kuolleet
Moukdavanyn Santiphone

Moukdavanyn Santiphone (, s. 6. kesäkuuta 1997 Laos) on laosilainen laulaja. Hän esiintyi elokuvissa Mon Hak Bao Mueang Wang, Auean Ai Sai Mor Nueng, Wi Wa Khon Pan Sa.ม่วนหลาย..คักหลาย “เอิ้นอ้ายใส่หม้อนึ่ง” สาวสะหวัน “มุกดาวัน สันติพอน” กระหึ่มยูทิวบ์Moukdavanyh Santiphone MOUKDAVANYH-SANTIPHONE == Diskografia == === Studioalbumit === * Sam La Plae Jai (ຊຳລະແຜໃຈ) * Bao Tha Kaek Sao Sa Wan (ບ່າວທ່າແຂກ-ສາວສະຫວັນ) * Mon Hak Bao Mueang Wang (ມົນຮັກບ່າວເມືອງວັງ) == Lähteet == Luokka:Laosilaiset laulajat Luokka:Vuonna 1997 syntyneet Luokka:Elävät henkilöt
Kanariansalvia

Kanariansalvia (Salvia canariensis) on salvioiden suvun monivuotinen huulikukkaiskasvi. Se on kotoisin Kanariansaarilta. == Kuvaus == === Lehdet ja oksat === Kanariansalvia voi kasvaa 2–2,3 metriä korkeaksi ja 1,5 metriä leveäksi pensaaksi. Lehtien lehtilapa on kolmiomainen, nuolenkärjen muotoinen. Lehdet ja varret ovat päältä hopeanharmaan karvoituksen peittämät. === Kukat === Kanariansalvia kukkii kesästä alkutalveen. Kukat ovat väriltään purppuranpunertavasta sinipunaiseen. == Levinneisyys == Kanariansalviaa kasvaa kaikilla Kanariansaarilla sekä Afrikan luoteisrannikolla. Kanariansalvia kasvaa hyvin vettä läpäisevässä maassa. Se on sopeutunut kuivaan ja ei tarvitse juurikaan ravinteita. Muualla maailmassa sitä kasvatetaan kuivilla alueilla koristekasvina, koska se ei tarvitse kovin paljon vettä. == Kuvia == Salvia canariensis kz1.JPG|Kanariansalviapensas Salvia canariensis (8079971703).jpg|Kanariansalvia lehtiä Salvia canariensis kz5.jpg|Kanariansalvia lehtiä Salvia canariensis kz4.JPG|Kanariansalvia kukinto Salvia canariensis.jpg|Kanariansalvia kukinto Salvia canariensis MHNT.BOT.2015.34.38.jpg|Kanariansalvian siemeniä == Lähteet == == Aiheesta muualla == * * * Luokka:Salviat Luokka:Kanariansaarien kasvit
Franz Josef Popp

Franz Josef Popp (14. tammikuuta 1886 Wien – 29. heinäkuuta 1954 Stuttgart) oli itävaltalainen insinööri. Hän oli BMW:n ensimmäinen toimitusjohtaja. Sai nimityksen 1. lokakuuta 1917, ratkaisevalta osin suorakuutosen BMW IIIa -lentokonemoottorin menestyksekkään tilaussaannin ansiosta (Fokker D.VIIF). Luokka:Itävaltalaiset liikemiehet Luokka:Vuonna 1886 syntyneet Luokka:Vuonna 1954 kuolleet
Katri Helena (albumi)

Katri Helena on samannimisen laulajan toinen albumi, joka julkaistiin vuonna 1966. Kaikki sovitukset on tehnyt Jörgen Petersen, joka myös johtaa studioyhtyettä. Levyllä esiintyviä muita muusikoita ovat Unto Haapa-aho, Ilpo Kallio, Herbert Katz, Heikki Laurila, Pentti Lasanen ja Raimo Roiha.Katri Helena – Katri Helena, Discogs.com. Viitattu 1.11.2021. Albumin A-puolella on singlenä julkaistun ”Polkkis”-kappaleen suosion innoittamana kolme muutakin saman muotitanssin tahtiin kulkevaa kappaletta. Helsingin Sanomien toimittaja Eino Leino arvosti niitä enemmän Chaplin-ikivihreää ”Hymy” ja kappaletta ”Kuuretki”, jotka julkaistiin saman singlen puoliskoina. ”Kuuretken” lisäksi italialaisia käännösiskelmiä ovat myös ”Lui” ja ”Tyttö niin pieni”. Samoihin aikoihin albumin teon kanssa Katri Helena näytteli musiikkialasta kertovan komedian Topralli kuvauksissa. Elokuvassa soivat albumin kappaleista ”Polkkis” ja ”Lui”. == Kappaleet == === A-puoli === # # # # # # === B-puoli === # * # # # # # ==Lähteet== Luokka:Vuoden 1966 albumit Luokka:Katri Helenan albumit
Katupoikien laulu (albumi)

Katupoikien laulu on Katri Helenan kolmas albumi, joka julkaistiin vuonna 1967. == Kappaleet == === A-puoli === # # # # # # === B-puoli === # * # # # # # Luokka:Vuoden 1967 albumit Luokka:Katri Helenan albumit
Paikka auringossa (Katri Helenan albumi)

Paikka auringossa on Katri Helenan neljäs albumi, joka julkaistiin vuonna 1968. == Kappaleet == === A-puoli === # # # # # # === B-puoli === # * # # # # # Luokka:Vuoden 1968 albumit Luokka:Katri Helenan albumit
Valklampi (Espoo)

Valklampi on noin viiden ja puolen hehtaarin laajuinen järvi luoteisessa Espoossa lähellä Vihdin rajaa. Virallisen kaupunginosajaon mukaan se sijaitsee Nuuksion kaupunginosassa. Nuuksion Pitkäjärvi sijaitsee Valklammen kaakkoispuolella, lännessä lähin järvi on Mustalampi ja luoteessa Haukkalampi. Valklammen ja Nuuksion Pitkäjärven välissä sijaitsee Saukonnoron luonnonsuojelualue.Valklampi Espoon karttapalvelussa Nuuksion Valklammen lisäksi Uudellamaalla on kolme Valklampi-nimistä vakavettä. Pinta-alaltaan suurin Valklampi sijaitsee Lohjan Nummen kylän länsipuolella, toiseksi suurin Valklampi sijaitsee Lohjanjärven läheisyydessä. Pienin Valklampi sijaitsee Vihdissä kolmisen kilometriä Nuuksion Valklammesta länsiluoteeseen. == Lähteet == == Aiheesta muualla == *Nuuksion reitit Luokka:Espoon järvet Luokka:Nuuksio Luokka:Mankinjoen vesistö
Missouri (elokuva)

Missouri (The Missouri Breaks) on Arthur Pennin lännenelokuva vuodelta 1976, jolloin lännenelokuvan katsottiin kuuluvan menneeseen aikaan. Marlon Brando oikutteli ja siten hidasti elokuvan tekoa vaatimalla erikoiskohtelua ja muokkaamalla rooliaan ja vuorosanoja. Hevosvarkaiden johtajaa ja toista pääosaa esittävän Jack Nicholsonin sanotaan tympääntyneen Brandon käytökseen. Brando ja Nicholson olivat kuitenkin keskenään ystäviä. Nicholson ihaili Brandoa, ja vuonna 2004 hän ylisti tämän roolisuoritusta Rolling Stone -lehdelle. Kuvauksissa yksi hevonen kuoli, ja näin eläinten kohtelua elokuvatuotannoissa seuraava järjestö ei hyväksynyt elokuvaa. Missouri sai Suomen elokuvateattereissa 125 522 katsojaa ja ylsi vuoden 1976 ensi- iltaelokuvista kymmenenneksi katsotuimmaksi. == Näyttelijät == == Arviot == Arto Pajukallion näkemyksen mukaan elokuvassa yhdistyy eurooppalainen hienostelu ja amerikkalainen barbaria Brandon näyttelemäksi sadistiseksi eksentrikoksi. == Lähteet == == Kirjallisuutta == * Moilanen, Harri: ”Koston maailma”, essee elokuvasta, Filmihullu 8/1976. Luokka:Vuoden 1976 yhdysvaltalaiset elokuvat Luokka:Yhdysvaltalaiset lännenelokuvat Luokka:Arthur Pennin ohjaamat elokuvat
Ei kauniimpaa (Katri Helenan albumi)

Ei kauniimpaa on Katri Helenan viides albumi, joka julkaistiin vuonna 1969. Albumin nimikappale ”Ei kauniimpaa” oli Katri Helenan ensimmäinen Jukka Kuoppamäen säveltämä ja sanoittama menestyskappale ja aloitti heidän tiiviin yhteistyönsä. Kuoppamäki oli tosin sitä ennen sanoittanut useita käännösiskelmiä Katri Helenan aiemmille albumeille. Myös albumin avausraita ”Missä onni on?” on Jukka Kuoppamäen sävellys ja sanoitus. == Kappaleet == === A-puoli === # # # # # # === B-puoli === # * # # # # # ==Lähteet== Luokka:Vuoden 1969 albumit Luokka:Katri Helenan albumit
Valklampi (Lohja, Nummi)

Valklampi on noin neljäntoista hehtaarin laajuinen järvi Lohjalla Karjaanjoen päävesistössä. Se sijaitsee Nummen taajaman luoteispuolella lähellä Varsinais- Suomen rajaa. Taajaman ja Valklammen välissä on Pitkäjärvi ja Kovelanjärvi. Lohjan keskusta sijaitsee noin 20 kilometriä Valklammesta kaakkoon. Lohjalla on myös toinen Valklampi; siitä käytetään toisinaan nimeä Valklammi. == Lähteet == Luokka:Lohjan järvet Luokka:Karjaanjoen vesistö
Valklampi (Lohja)

Valklampi on noin seitsemän hehtaarin laajuinen järvi Lohjalla Karjaanjoen päävesistössä. Se sijaitsee Lohjanjärven länsipuolella lähellä Varsinais- Suomen rajaa. Lohjan keskusta sijaitsee noin 20 kilometriä Valklammesta itään. Valklammen valuma-alue on metsäistä, ja järven rannat ovat osittain hyvin jyrkkiä. Valklampi on lievästi humuspitoinen. Lohjalla on myös toinen Valklampi; se sijaitsee lähellä Nummen taajamaa. Myös Vihdissä ja Espoossa on Valklampi-nimiset vakavedet. == Lähteet == Luokka:Lohjan järvet Luokka:Karjaanjoen vesistö
Valklampi (Vihti)

Valklampi on noin puolentoista hehtaarin laajuinen korpijärvi Vihdissä Siuntionjoen päävesistössä. Se sijaitsee Nuuksion kansallispuistossa Nummelan kaakkoispuolella. == Lähteet == Luokka:Vihdin järvet Luokka:Siuntionjoen vesistö
Kai laulaa saan

Kai laulaa saan on Katri Helenan kuudes albumi, joka julkaistiin vuonna 1971. Sen nimikappale on Pariisissa asuneen suomalaisen jazz- ja viihdepianistin Valto Laitisen sävellys, jonka suomenkielisen tekstin teki Chrisse Johansson. Myös muut albumin laulut ovat eri tekstittäjien ja sovittajien käännöskappaleita, lukuun ottamatta kahta Jukka Kuoppamäen säveltämää ja sanoittamaa lintuaiheista laulua. == Kappaleet == === A-puoli === # # # # # # === B-puoli === # * # # # # # Luokka:Vuoden 1971 albumit Luokka:Katri Helenan albumit
Antti Rönkä

Antti Rönkä (s. 26. heinäkuuta 1996 Tammisaari) on suomalainen kirjailija. Röngän koulukiusaamista käsittelevä esikoisromaani Jalat ilmassa ilmestyi vuonna 2019. Hän sai teoksesta Kiitos kirjasta -palkinnon 2020. Röngän isä on kirjailija Petri Tamminen. Vuonna 2020 ilmestyi heidän kirjeenvaihtoonsa perustuva teos Silloin tällöin onnellinen. == Tuotanto == * * * * == Lähteet == Luokka:Suomalaiset kirjailijat Luokka:Vuonna 1996 syntyneet Luokka:Elävät henkilöt
Malmin sairaala (Pietarsaari)

Malmin sairaala on Pietarsaaressa sijaitseva sairaala. Sairaalan osoite on Kolpintie 7. == Historia == Kauppaneuvos Otto Malm testamenttasi Pietarsaaren kunnallisen sairaalan perustamiseksi 350 000 markkaa, sekä saman suuruisen summan rahastoon sairaalan ylläpitämiseksi.Nygård 2013, s. 51 Tilapäinen, 10 paikkainen sairaala otettiin käyttöön marraskuussa 1904.Nygård 2013, s. 62 Tilapäinen Sairaala oli käytössä uuden sairaalan päärakennuksen rakentamisen ajan, toiminta päättyi marraskuussa 1908. Tilapäinen sairaala purettiin, ja siirrettiin pääsairaalan pohjoispuolelle, ja otettiin uudelleen käyttöön 1909 maaliskuussa kulkutautipaviljonkina.Nygård 2013, s. 63 Uuden sairaalan päärakennus vihittiin käyttöön 1. joulukuuta 1908.Nygård 2013, s. 68 Samana päivänä paljastettiin Otto Malmin patsasNygård 2013, s. 68–69 Sairaalan päärakennuksessa oli kolme kerrosta ja kellari.Nygård 2013, s. 77 Kulkutautisairaalaa laajennettiin rakentamalla sairaalan pohjoispuolelle paviljonki, joka otettiin käyttöön syyskuussa 1914. Kulkutautisairaalan talous erotettiin Malmin sairaalasta vuonna 1915.Nygård 2013, s. 71 Valtionneuvoston päätöksellä Malmin sairaala luokiteltiin aluesairaalaksi heinäkuusta 1958 alkaen. Valtionapu nousi 40 prosenttiin käyttökustannuksista.Nygård 2013, s. 164 Vuonna 1961 päätettiin täysin uuden rakennuksen rakentamisesta, joka sijoitettaisiin vanhan päärakennuksen itäpuolelle.Nygård 2013, s. 168 Uusi sairaalarakennus otettiin käyttöön toukokuussa 1965.Nygård 2013, s. 170 Sairaalan toiminta jaettiin osastoihin, eli kaksi kirurgista, kaksi sisätautiosastoa, yksi naistentautien osasto, yksi synnytysosasto, ja yksi lasten osasto.Nygård 2013, s. 171 Sairaalan laajennuksen rakentaminen aloitettiin joulukuussa 1980.Nygård 2013, s. 229 Laajennus otettiin käyttöön syksyllä 1982. Uusiin tiloihin sijoitettiin laboratorio, röntgenosasto, leikkaussalit, sekä poliklinikka.Nygård 2013, s. 230 Pietarsaaren sairaala liitettiin Vaasan sairaanhoitopiiriin vuoden 1989 alusta lähtien.Nygård 2013, s. 259 Vuonna 2005 Pietarsaaren sairaala irrottautui Vaasan sairaanhoitopiirin kuntayhtymästä, ja liittyi Pietarsaarenseudun kansanterveystyön kuntainliittoon. Uusi yksikkö sai nimekseen Malmin terveydenhuoltoalue.Nygård 2013, s. 290 Malmin sairaalan synnytysosasto suljettiin toukokuussa 2014. Jatkohoitoa vaativat kirurgiset leikkaukset loppuivat Pietarsaaressa tammikuussa 2017. Kaihi-, tyrä- ja pienet käsileikkaukset hoidetaan edelleen Malmin sairaalassa. == Lähteet == * Henry Nygård: Suurella sydämellä. Pietarsaaren sosiaali- ja terveysvirasto, 2013 ===Viitteet=== Luokka:Pietarsaaren rakennukset ja rakennelmat Luokka:Suomen sairaalat
KT Corporation

KT Corporation on eteläkorealainen tietoliikenneyhtiö, joka sijaitsee Seongnamissa. KT Corporation on perustettu Korea Telecom -nimisenä vuonna 1981. ==Logot== File:Emblem of Korea Post (1983-2010).svg|1948-1981 File:KTA logo 1982-1990.svg|1982-1990 File:KT Logo (1991-2001).svg|1991-2001 File:KT Logo (2001-2009).svg|2001-2009 File:KT Logo.svg|2009– == Aiheesta muualla == *Virallinen sivusto Luokka:Eteläkorealaiset yritykset Luokka:Tietoliikenneyhtiöt
Lauluja meille kaikille

Lauluja meille kaikille on Katri Helenan seitsemäs albumi, joka julkaistiin vuonna 1972. Se koostuu monien eri tekijöiden käännösiskelmistä, jotka on sovittanut taustayhtyeen johtaja Olli Heikkilä. == Kappaleet == === A-puoli === # # # # # # === B-puoli === # # # # # # Luokka:Vuoden 1972 albumit Luokka:Katri Helenan albumit
Belgaum

Belgaum tai Belagavi on Intian Karnatakan osavaltiossa sijaitseva kaupunki. Nimi Belgaum on marathin kieltä ja Belagavi kannadaa. Vuonna 2014 Karnataka vaihtoi Belgaumin viralliseksi nimeksi Belagavi, koska se vastaa paremmin kannadan ääntämistapaa. ==Väestö== Belgaumin väkiluku on vuoden 2011 väestönlaskennan mukaan 488 157 henkeä. Hindujen osuus väestöstä on noin 73%, muslimien 20%, jainalaisten 4% ja kristittyjen 1%. Enemmistö väestöstä puhuu äidinkielenään marathia eikä kannadaa, joka on Karnatakan virallinen kieli. Tämä kieliasia on toiminut Belgaumissa kiistakapulana marathien halutessa liittyä osaksi Maharashtran osavaltiota. Aktiivisesti asiaa on ajanut marathinationalistinen Shiv Sena -puolue, jonka lisäksi Maharashtran osavaltio on pyrkinyt suojelemaan alueella asuvan marathiväestön kielellisiä oikeuksia. Paikalliset muslimit puhuvat urdua. ==Lähteet== ==Aiheesta muualla== * Belagavin piirikunnan verkkosivut * Belgaumin kaupungin arkistoidut verkkosivut * Encyclopædia Britannican artikkeli Belgaumista Luokka:Karnatakan kaupungit
Katri Helenan parhaimmat 1

Katri Helenan parhaimmat 1 on ensimmäinen Katri Helenan levytyksistä koottu kokoelma-albumi. Se julkaistiin vuonna 1972. Levyn A-puolen kappaleet ovat peräisin artistin esikoisalbumilta Vaalea valloittaja (1964) ja B-puolen kappaleet kakkosalbumilta Katri Helena (1966). == Kappaleet == === A-puoli === # # # # # # # === B-puoli === # # # # # # # Luokka:Vuoden 1972 kokoelma- albumit Luokka:Katri Helenan kokoelma-albumit
Jarkko Mylly

Jarkko Mylly on suomalainen kilpa-ampuja ja vammaisurheilija. Mylly ampuu eri kivääreillä, sillä hän kilpailee sekä R3-ilmakiväärissä että R6-pienoskiväärissä. Mylly kilpailee luokassa SH1, jossa kilpailee ampujat, joiden vamma on alaraajoissa. Myllyllä on sekä ilmakiväärin että pienoskiväärin Suomen-ennätykset 60 laukauksen sarjoissa. Hän on myös viisinkertainen Suomen-mestari. Mylly on myös lunastanut paikan Tokion paralympialaisiin 2020 R3-ilmakiväärissä. Mylly edustaa Haapajärven Ampumaseuraa. ==Lähteet== Luokka:Suomalaiset ampujat Luokka:Suomalaiset vammaisurheilijat Luokka:Elävät henkilöt
Kakarakestit

Kakarakestit on Katri Helenan lastenmusiikkialbumi, joka julkaistiin vuonna 1973. Albumin kappaleita sisältävä puolituntinen tv-ohjelma Katri Helenan Kakarakestit esitettiin Mainos-TV:n ohjelmistossa iltayhdeksältä jouluaatonaattona 1974. Albumi on julkaistu CD-levynä osana neljän levyn pahvikansiin pakattua kokoelmaa Kultaiset lastenlaulut 1. == Kappaleet == ===A-puoli=== # # # # # # ===B-puoli=== # # # # # # == Lähteet == Luokka:Vuoden 1973 albumit Luokka:Katri Helenan albumit
RAF Lossiemouth

RAF Lossiemouth (IATA: LMO, ICAO: EGQS) on Yhdistyneen kuningaskunnan ilmavoimien tukikohta Pohjois-Skotlannissa Morayshiressä neljä mailia Elginistä pohjoiseen. Tukikohta on Moray Firthin etelärannalla B9135-tien länsipuolella ja B9040-tien eteläpuolella. Lentotukikohta avattiin 1939 pysyvänä tukikohtana, jossa No. 20 OTU koulutti pommikonemiehistöjä. Lisäksi tukikohtaan oli sijoitettuna huoltoyksiköitä. Sinne saapuivat 9. ja 617. laivueiden Avro Lancasterit, jotka tekivät onnistuneen iskun Norjan vuonoissa piileskelevää Saksan laivaston Tirpitziä vastaan.March & Robinson 1998 s. 51-52 Rannikkolennoston No 18 Group luovutti 12. heinäkuuta 1946 tukikohdan Fleet Air Armille, joka nimesi sen HMS Fulmariksi. Tukikohta palautettiin 29. syyskuuta 1972 ilmavoimien hallintaan.Sturtivant & Ballance 1994 s. 387 Ensimmäisenä tukikohtaan saapui ilmavoimien 8. laivue, jonka kalustona olivat Avro Shackleton AEW2 -merivalvontalentokoneet. Laivue siirrettiin myöhemmin RAF Kinlossiin. Seuraavaksi saapuivat 6. ja 54. laivueiden sekä 226 OCU:n SEPECAT Jaguarit. 12. ja 208. laivueiden Blackburn Buccaneerit sijoitettiin tukikohdan lentokonesuojiin meritorjuntatehtäviin. Vuoden 1994 alussa laivueet vaihdettiin 12. ja 617. laivueiden Panavia Tornado GR1B:ksi. 1990-luvun lopulla tukikohdassa oli Tornadojen lisäksi 16.(R) ja 15.(R) laivueet, joista ensimmäinen oli Jaguarien koulutusyksikkö ja toinen Tornado GR1 koulutusyksikkö. Lisäksi tukikohdassa oli pelastus- ja etsintätehtäviä varten 202. laivueen D lentue, jolla oli kalustona Westland Sea King HAR3 -helikopterit. Tukikohtaa aiotaan laajentaa lähivuosina uutta Eurofighter Typhoon -lentuetta ja Poseidon-vakoilukoneita varten. == Lähteet == * * === Viitteet === == Aiheesta muualla == Lossiemouth Luokka:Skotlannin rakennukset ja rakennelmat Luokka:Moray
Länsinummen koulu

Länsinummen koulu on koulu Pietarsaaren kaupungissa. Koulussa järjestetään yleisopetuksen perusopetusta vuosiluokille 1–5 sekä erityisopetusta vuosiluokille 1–9. Länsinummen koulu otettiin käyttöön vuonna 1984. Koulussa on Runeberginsali-niminen liikunta- ja juhlasali, jota käytetään konserttisalina.Andersson, Björklund, Ekstrand, Hoffman 2015, s. 126 == Lähteet == * Håkan Andersson, Guy Björklund, Sixten Ekstrand, Kai Hoffman: Pietarsaaren historia osa V. Pietarsaaren kaupunki, 2015 === Viitteet === Luokka:Suomen peruskoulut Luokka:Pietarsaaren oppilaitokset
Firozabad

Firozabad on Intiassa Uttar Pradeshin osavaltiossa sijaitseva kaupunki, jonka väkiluku on 604 214 henkeä vuoden 2011 väestönlaskennan mukaan. Kaupunki on kuuluisa tuottamistaan lasikoruista, joita siellä on valmistettu yli 200 vuoden ajan. Lasituotannon sivuvaikutuksena ilmanlaatu on kärsinyt siinä määrin, että kaupunkia pidetään yhtenä maailman saastuneimmista. Kaupungissa sijaitsee jainalainen temppeli, jossa on korkea Bahubalille omistettu patsas. ==Väestö== Firozabadin asukkaista noin 62% on hinduja ja 34% muslimeita vuoden 2011 väestönlaskennan mukaan. ==Lähteet== Luokka:Uttar Pradeshin kaupungit ==Aiheesta muualla== * Firozabadin piirikunnan verkkosivut
Lédenon

Lédenon on kunta Ranskan eteläosassa Gardin departementissa Occitanien alueella. Se sijaitsee noin 18 kilometriä Nîmesin kaupungista koilliseen. Kunnan kautta kulkee roomalaisten rakentama Nîmesin akvedukti (Aqueduc de Nîmes). Sen avulla saatiin kuljetettua vettä Uzèsista Nîmesiin. Kunnan keskustassa on keskiaikaisen linnan Château de Lédenonin rauniot. Lédenonin nähtävyyksiä on arkkitehti Armand Pellierin vuonna 1976 rakentama aurinkohuvila Villa solaire Gosselin. Kunnassa on vuonna 1973 rakennettu moottorirata Circuit de Lédenon. Siellä kisaillaan muun muassa kansallisia Superbike- ja autourheilukilpailuja. Rata on poikkeuksellisen mutkainen ja sitä kierretään vastapäivään. Tour de France 2019 Tiedosto:Ledenon_Château_dominant_le_village.JPG|Château de Lédenon Tiedosto:Mitjet-2l-ledenon.jpg|Circuit de Lédenon ==Lähteet== ==Aiheesta muualla== Luokka:Gardin kunnat
Brevis historia regum Dacie

Brevis historia regum Dacie (’Lyhyt Tanskan kuninkaiden historia’) on latinankielinen tanskalainen kronikka, jonka on kirjoittanut tanskalainen historioitsija Sven Aggesen. Se on varhaisin tunnettu tanskalaiskronikka, jolla on nimeltä tunnettu kirjoittaja. Aggesen kirjoitti tekstin noin vuosina 1186–1187.Andre Muceniecks, Saxo Grammaticus: Hierocratical Conceptions and Danish Hegemony, s. 26 (Google Books) Anonyymin kirjoittajan Roskilden kronikka on hiukan vanhempi, noin vuodelta 1141Muceniecks s. 34 . Aggesen kuvaama Tanskan historia asettuu ajallisesti samoihin kehyksiin kuin Saxo Grammaticuksen Gesta Danorum ('Saxon Tanskan historia'), joskin Saxon laajempi teos tuli julki myöhemmin.Lars Boje Mortensen: De nationale historikere Sven Aggesen og Saxo, viitattu 10.8.2019 Kronikan kirjoittaja Sven Aggesen palveli Tanskan kuningasta Valdemar Suurta ja hänen seuraajaansa Knuut VI:ta. Aggesen osallistui sotaretkiin vendejä vastaan 1184 ja 1185. Hän kertoo, että hän haluaa kirjoituksillaan vaikuttaa siihen, etteivät esi-isien ja Tanskan kuninkaiden ja suurmiesten urotyöt unohdu. Siinä tarkoituksessa hän kirjoitti tanskalaiskronikan Brevis historia regum Dacie.Svend Aggesen, Nomos, viitattu 10.8.2019 Teos kattaa Tanskan historian noin ajalta 300–1185Robert Rix, The Barbarian North in Medieval Imagination, s. 167 viitattu 10.8.2019 (Google Books) . Sen laajuus on noin 40 sivua. Esitystä leimaa selkeä tanskalaisnationalistinen näkökulma, ja samalla se on saksalaisvastainen.Sven Aggesens Kongehistoria, Den store danske, viitattu 10.8.2019 Kööpenhaminan yliopistossa on meneillään hanke vanhojen käsikirjoitusten uusien editioiden julkaisemiseksi. Tekstistä on olemassa vain yksi käsikirjoitus, jonka M. Cl. Gertz editoi 1916. Käsikirjoitus on hyvin huonokuntoinen kopio keskiaikaisesta käsikirjoituksesta. Vuonna 1978 Karsten Christensen arvioi, että Gertzin editiossa on väärinymmärryksiä. Sen arvioiminen on kuitenkin vaativa työ, eikä ole varmuutta, että arviointia tehtäisiin tämän kriittisen edition yhteydessä. Rinnakkainen käännös tanskaksi on suunnitteilla. Gertzin edition on kääntänyt englanniksi Eric Christiansen 1992.Sub-project C: Karsten Friis-Jensen: Digital philology and textual criticism. University of Copenhagen ==Lähteet== ==Aiheesta muualla== *Brevis historia regum Dacie Luokka:Tanskan keskiaika Luokka:Kronikat Luokka:1100-luvun kirjat
Antonio Berni

Delesio Antonio Berni (14. toukokuuta 1905 Rosario – 13. lokakuuta 1981 Buenos Aires)britannica.com: Antonio Berni oli argentiinalainen taidemaalari. Hän edusti Nuevo Realismo (Uusi realismi) nimistä taiteilijaryhmää, jota voi pitää Latinalaisen Amerikan vastineena sosialistiselle realismille. == Lähteet == Luokka: Argentiinalaiset taidemaalarit Luokka: Vuonna 1905 syntyneet Luokka: Vuonna 1981 kuolleet
Fernando Fader

thumb|Fernando Fader 1910-luvulla Fernando Fader (11. huhtikuuta 1882 Bordeaux, Ranska – 25. helmikuuta 1935 Loca Corral Argentiina) oli argentiinalainen jälki-impressionistinen maalari. == Elämänvaiheita == Faderin äiti oli ranskalainen ja isä saksalainen. Perhe muutti Argentiinaan vuonna 1884 ja asettui Mendozaan käynnistämään öljyteollisuutta. Fernando lähetettiin kouluun ensin Ranskaan ja sitten reaalikouluun Saksaan. Hän palasi Mendozaan vuonna 1898 ja sitten vuonna 1901 takaisin Saksaan, Müncheniin, missä hänen opettajanaan oli Heinrich von Zügel. Faderin isä kuoli vuonna 1905 ja Fernando peri yritykset. Menetettyään konkurssissa omaisuuden vesivoimalaitoksen tuhouduttua tulvassa vuonna 1913 hän muutti Buenos Airesiin ja keskittyi maalaamiseen. Fader sai mainetta jälki-impressionistina, ja hän liittyi muiden samaa tyylisuuntaa edustaneiden taiteilijoiden Nexus-ryhmään. Se halusi haastaa tuolloin konservatiivisena pitämänsä yleisen taidemaun. Nexus-ryhmä pysyi marginaalissa kunnes vuonna 1910 impressionistista maalaria Martin Malharroa alettiin pitää maan vaikutusvaltaisimpana taidemaalarina. Fader asettui vakituisesti asumaan Buenos Airesiin vuonna 1914. Tuolloin hän voitti ensimmäisen palkinnon Argentiinan kansallisessa taidebiennaalissa. Biennaalin jälkeen Fader matkusti Espanjaan ja Saksaan. Hän sai kultamitalin San Franciscon kansainvälisestä näyttelystä vuonna 1915. Näihin aikoihin Fader alkoi sairastaa tuberkuloosia. Sairautensa vuoksi hän muutti pois Buenos Airesista Córdobaan. == Lähteet == == Aiheesta muualla == Luokka: Argentiinalaiset taidemaalarit Luokka: Vuonna 1882 syntyneet Luokka: Vuonna 1935 kuolleet
Red Force

Red Force on Intaminin valmistama vuoristorata PortAventura-huvipuistossa Espanjassa. Se on Euroopan nopein ja korkein vuoristorata. Radan pituus on 880 metriä ja korkeus on 112 metriä. Red Forcen rakentaminen aloitettiin vuonna 2016 ja se avattiin huhtikuussa 2017. Laitteen juna kiihdytetään sähkömagneettien avulla 180 km/h noin viidessä sekunnissa. Laukaisun jälkeen juna nousee 90 asteen kulmassa 112 metrin korkeuteen ja tulee sieltä alas. Matkan aikana matkustaja voi kokea 4,8 G:n voiman. Laite on teemoitettu Ferrariksi. Junaan mahtuu kerrallaan 12 matkustajaa. Laitteen kapasiteetti on 1 200 matkustajaa tunnissa. == Lähteet == Luokka:Vuoristoradat Luokka:Espanjan rakennukset ja rakennelmat
Pohjanmaan poliisilaitos

Pohjanmaan poliisilaitos toimii Pohjanmaan, Etelä-Pohjanmaan ja Keski- Pohjanmaan maakunnissa. Poliisilaitoksen pääpoliisiasema sijaitsee Vaasassa. == Lähteet == Luokka:Suomen poliisitoimi Luokka:Etelä-Pohjanmaan hallinto
Jatkuva toimitus

Jatkuva toimitus () on ohjelmistotuotannon menetelmä tietokoneohjelmiston kehityksessä, joka esiintyy DevOps-kehityksen yhteydessä. Menetelmä tähtää julkaisusyklien lyhentämiseen automatisoimalla ohjelmiston testaamista ja hyväksyntää. Menetelmä sisältää suuren joukon asioita hyväksyntätestaamisesta julkaisun ja konfiguraation sekä muutosten hallintaan. Jatkuva toimitus ei ole sama asia kuin automaattinen asentaminen tuotantoon (). == Lähteet == == Aiheesta muualla == * Towards Continuous Integration and Continuous Delivery in the Automotive Industry (PDF) Luokka:Ohjelmistotuotanto
Bror Mölsé

Bror Filip Mölsé (12. heinäkuuta 1869 Savonlinna – 3. huhtikuuta 1936 Helsinki) oli suomalainen korkeimman hallinto-oikeuden hallintoneuvos. Aikalaiskirja 1934 Mölsén vanhemmat olivat nimismies Gustaf Mölsé ja Matilda Fredrika Lindforss. Hän pääsi ylioppilaaksi Kuopion yksityislyseosta 1888 ja suoritti oikeustutkinnon Helsingin yliopistossa 1892. Mölsé sai varatuomarin arvon 1895. Mölsé oli senaatin oikeusosaston virkamiehenä 1911–1918 kohoten esittelijäsihteeriksi. Hän oli korkeimman oikeuden oikeusneuvos 1918 ja korkeimman hallinto-oikeuden hallintoneuvos 1918–1936. Bror Mölsé oli naimisissa vuodesta 1901 Sylvia Matilda Valtosen kanssa. == Lähteet == Luokka:Suomalaiset tuomarit Luokka:Korkeimman oikeuden jäsenet Luokka:Vuonna 1869 syntyneet Luokka:Vuonna 1936 kuolleet
Pietarsaaren paloasema

Pietarsaaren paloasema sijaitsee Pietarsaaressa Ahlströminkadulla. Paloasema muutti nykyisiin tiloihin entisen aluehälytyskeskuksen yhteyteen tammikuussa 2012. Paloaseman noin 2500 neliön tiloissa on ajoneuvohalleja, toimistoja, kuntosali ja koulutustiloja. Tiloista löytyy myös pelastussukellusallas, missä palokunnan sukeltajat voivat harjoitella. Rakennuskustannukset olivat 5,9 miljoonaa euroa. == Pietarsaaren vanha paloasema == Vuonna 1906 vapaapalokunta sai Strengbergin tupakkatehtaalta 50 000 markan lahjoituksen palokunnantalon rakentamiseksi.Toivanen, Finnäs, Hoffman 2002, s. 101 Pietarsaaren kaupunki päätti osallistua rakennuskustannuksiin sillä ehdolla, että rakennukseen tulee yleisiä tiloja, kuten juhlasali ja voimistelusali, sekä tilat palonsammutusvälineille. Vakuutusyhtiö Fennia tuki rakennushanketta 3 000 markalla.Toivanen, Finnäs, Hoffman 2002, s. 102-103 Paloasema sijoitettiin tupakkatehtaan länsipuolelle, Pietarsaaren kaupungin lahjoittamalle tontille. Tupakkatehdas lupasi viemäri- ja vesijohtoverkkonsa paloaseman käyttöön.Toivanen, Finnäs, Hoffman 2002, s. 103 Lopulliset kustannukset olivat 225 000 markkaa, ja VPK otti lainan kustannuslaskelman ylittäviä kuluja varten. Paloaseman suunnitteli Torben Grut, ja se valmistui vuonna 1912. Nykyisin Pietarsaaren vanhan paloaseman tiloissa toimii Station 23 -ravintola. == Lähteet == * Pekka Toivanen, Fjalar Finnäs, Kai Hoffman: Pietarsaaren historia osa IV. Pietarsaaren kaupunki, 2002 === Viitteet === Luokka:Suomen paloasemat Luokka:Pietarsaaren rakennukset ja rakennelmat
Johan Werner Paulin

Johan Werner Paulin (25. helmikuuta 1869 Perniö – 31. lokakuuta 1945 Turku) oli suomalainen merikapteeni, laivanvarustaja ja merenkulkuneuvos.Johan Werner Paulin kuollut, Suomen Merenkulku n:o 11/1945 (Äänimeri-sivusto)Seppinen, Ilkka: Paulin, Johan Werner. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 10.8.2019) Paulin muutti jo lapsena Nauvoon ja hän lähti sitten nuorena merille parkkilaiva Esmeraldalla. Hän suoritti Turussa perämiestutkinnon 1895 ja merikapteenintutkinnon 1898. Hän oli sitten perämiehenä muun muassa Suomen Höyrylaiva Oy:n Pallas- ja Rhea-laivoissa. Vuonna 1906 Paulin perusti Viipuriin ahtausliikkeen jonka hän sitten laajensi kymmenen vuotta myöhemmin laivanvarustamoksi. Vuonna 1919 Paulin hankki itselleen hollantilaisen rahtilaivan Alcorin joka oli ensimmäisen maailmansodan alkuvaiheessa syksyllä 1914 upotettu täydessä hiililastissa sulkemaan Hangon satamaan tuleva väylä. Paulin onnistui nostamaan laivan ja otti sen oman varustamonsa käyttöön Imatra-nimisenä. Vähän myöhemmin Paulin nosti ylös Barösundin salmeen uponneen Tilly Russ-höyrylaivan joka liitettiin Suomen kauppalaivastoon Barösund nimellä. Paulin siirsi talvisodan aikana yrityksensä toiminnan Viipurista Turkuun. Hän teki suuria lahjoituksia sotavuosina ja hän lahjoitti 75-vuotispäivänään 2 miljoonaa markkaa varustamonsa palveluksessa olleiden eläkerahaston pohjarahastoksi. Nauvolainen Paulinin varustamo toimi vuoteen 1971 saakka, jolloin se myi viimeisen aluksensa, vuonna 1967 valmistuneen M/S Stormqueenin Norjaan. Paulin / Stormqueen (Äänimeri-sivusto) == Lähteet == == Aiheesta muualla == * Paulinin varustamon laivoja (Äänimeri-sivusto) Luokka:Suomalaiset laivanvarustajat Luokka:Suomalaiset merikapteenit Luokka:Vuonna 1869 syntyneet Luokka:Vuonna 1945 kuolleet
Carl Fredrik Ekestubbe

Carl Fredrik Ekestubbe (30. lokakuuta 1727 Olkkala – 7. maaliskuuta 1784 Olkkala) oli ruotsalainen aatelinen ja everstiluutnantti. == Elämäkerta == Carl Ekestubbe syntyi Uudenmaan rakuunarykmentin kornetin pojaksi, ja hänen äitinsä oli Juliana Sofia Hästesko-Fortuna. Carl Fredrik liittyi vapaaehtoisena isänsä rykmenttiin 6. elokuuta 1746 ja hänet ylennettiin korpraaliksi 11. syyskuuta 1749. 20. elokuuta 1754 hänet nimitettiin ylikersantiksi sekä adjutantiksi 4. lokakuuta 1755. Pommerin sodan alkaessa hän liittyi mukaan eteläiseen Skånen ratsuväkeen, jossa hänet nimitettiin komentajaksi 14. lokakuuta 1760. Vuonna 1762 hän palasi Uudenmaan rakuunarykmenttiin ja hänet ylennettiin luutnantiksi 9. maaliskuu 1762. Sitä seurasi tarjouksia melko nopeasti, kun hänestä ensin tuli kapteeni 27. marraskuuta 1765, rykmentin päällikkö 18. maaliskuuta 1768 ja hänelle annettiin komento Sääksmäellä 19. kesäkuuta 1770. Hänet ylennettiin majuriksi 26. lokakuuta 1775 ja hänet erotettiin ylennyksellä luutnantiksi 18. helmikuuta 1778. Ekestubbe sai ritarin arvon 28. toukokuuta 1772. Hän kuoli maatilallaan Olkkalassa 7. maaliskuuta 1784. === Perhe === Ekestubbe oli naimisissa kahdesti. Hän avioitui ensimmäisen kerran 1. lokakuuta 1761 Vihdissä Sofia Christina Rotkirchin (1730-1767) kanssa tämän toiseen avioliittoon. Hän oli kapteeni Johan Wenzel Rotkirchin ja hänen vaimonsa Barbro Christina Hästesko-Fortunan tytär. Pari sai neljä lasta. Ekestubbe avioitui toisen kerran 12. elokuuta 1769 Hindhårissa Anna Elizabeth Kraftmanin kanssa (1751-1785). Hän oli Porvoon lukion opettajan Anders Kraftmanin ja hänen vaimonsa Anna Elisabet Heintziuksen tytär. He saivat 9 yhteistä lasta. == Lähteet == * . * Eksetubbe suvun aateliskalenteri. Viitattu 10.8.2019 * . Viitattu 10.8.2019 * http://www.rautiot.eu/Suku/WESTLING/westhenkhistB.html * http://www.paltta.fi/suku/paltta/paltta-ia3.htm Luokka:Ruotsin aateli Luokka:Ruotsalaiset upseerit Luokka:Vuonna 1727 syntyneet Luokka:Vuonna 1784 kuolleet
Pietarsaaren urheilu

Pietarsaari tunnetaan erityisesti jalkapallosta. Pietarsaaren uimahalli avattiin 1967. Pietarsaaren keskuskenttä eli yleisurheilu- ja jalkapallostadion avattiin vuonna 1971. Stadion toimii Ykkösessä pelaavan FF Jaron kotikenttänä. Vuonna 1987 Pietarsaareen rakennettussa tennishallissa on 4 tenniskenttää (joista 1 ulkokenttä), 3 sulkapallokenttää, sekä squash ja pöytätennis. Tellushalli on vuonna 1991 käyttöön otettu halli, jossa pelataan pääasiassa jalkapalloa ja yleisurheillaan. Kentän koko 100 m × 60 m. Hallissa on myös viisi juoksurataa sekä mahdollisuus heitto- ja hyppylajeille. Tellushallissa järjestetään urheilutapahtumien lisäksi messuja ja muita tapahtumia. Rettigin vanha teollisuushalli remontoitiin liikuntalaitokseksi 2016–2018. Liikuntalaitoksessa pelataan muun muassa salibandyä, futsalia, sulkapalloa ja pöytätennistä sekä pidetään voimistelutunteja. Masaholmintiellä Messukentän vieressä sijaitsee noin 300 m² skeittipuisto, joka sopii myös temppupotkulautailijoille ja BMX-pyöräilyyn. Puisto valmistui syyskuussa 2020. == Jalkapallo == Urheiluseura IF Drottilla oli aiemmin toimintaa jalkapallossa. 18. joulukuuta 1965 perustettu FF Jaro otti haltuunsa Drottin jalkapallojaoston, sekä sen junioritoiminnan. FF Jaro pelaa Ykkösessä. Kaupungin toinen miesten kansallisissa sarjoissa edustettu jalkapallojoukkue on JBK (Jakobstads Bollklubb), joka pelaa Kakkosessa. Kauden 1993 päätteeksi Jaron naisjoukkue nousi mestaruussarjaan. Resurssit eivät kuitenkaan riittäneet sekä naisten että miesten joukkueeseen pääsarjassa. Tämän seurauksena perustettiin FC United. FC United on voittanut Suomen mestaruuden vuosina 2002, sekä 2004. Pietarsaaren uuden jalkapallostadionin rakentaminen alkaa vuonna 2024 nykyisen Keskuskentän kupeeseen Länsikentälle. Stadionista tulee brittityylinen neljän katsomon kokonaisuus, jonka kokonaiskapasiteetti on 3000 katsojaa. Hankkeen budjetti on 4,5 miljoonaa euroa. == Jääkiekko == Jääkiekkoa pelaa vuosina 1961–1992 ja jälleen vuodesta 2020 alkaen toiminut Centers II-divisioonassa. Toinen II-divisioonassa pelaava joukkue on 2019 perustettu Highsticks HT. Vuosina 1992–2020 jääkiekkoa pelasi Jeppis Hockey. == Golf == Pietarsaaren 18-reikäinen golfkenttä sijaitsee Pirilön kaupungiosassa. Kenttä valmistui 2004, ja sen on suunnitellut ruotsalainen Björn Eriksson. == Lähteet == *
Garrettsville

Garrettsville on kunta (village) Portagen piirikunnassa, Ohion osavaltiossa Yhdysvalloissa. Sen väkiluku oli vuoden väestönlaskennassa 2 325. Kunta on osa Connecticut Western Reserveä ja Akronin suurkaupunkialuetta. == Asukkaat == Kunnan asukkaista 96,3 prosenttia on valkoisia ja 1,34 prosenttia latinalaisamerikkalaisia. 99 prosenttia asukkaista on Yhdysvaltain kansalaisia. Kunnan väestön keski-ikä on 37,2 vuotta. ==Kuuluisia garrettsvilleläisiä== * Hart Crane, runoilija, syntyi Garretsvillessä. * Lucretia Rudolph Garfield, Yhdysvaltain ensimmäinen nainen, syntyi Garretsvillessä. * Jeff Richmond, näyttelijä, syntyi Garretsvillessä. ==Kuvia kunnasta== Tiedosto:Mott Drug Store.jpg|Mott Drug Store -apteekki. Tiedosto:Side view vault - Park Cemetey - Garrettsville Ohio.jpg|Park Cemetery -hautausmaa. ==Lähteet== ===Viitteet=== Luokka:Ohion kunnat
Dom Pérignon (viini)

Dom Pérignon on Moët & Chandonin valmistama arvostettu samppanjamerkki. Se on nimetty benediktiiniläismunkki Dom Pérignonin mukaan. Luokka:Samppanja